Den Vest-Sjællandske Avis, 1829-02-17
Vinteren har standset alle Krigsoperationer, som ei blot indskrænkede sig til Livadien, Bøotien og Acarnanien, hvilke Lande Demetrius Ypsilanti giennemstreifer med nogle Tusinde Mand, og hvormed han har taget nogle faste Stæder i Besiddelse. – Saavidt Jagttageren. Andre Efterretninger fortælle, at Divanet har flere Gange været forsamlet for at raadslaae om Hr. Jauberts Propositioner, som ere blevne det forelagte af den Nederlandske Gesandt. Derimod har den Russiske Regiering betient sig af den Danske Ministers Baron von Hübschs Mellemhandling. En Russisk Stabsofficeer, som ankom med omtalte Corvet, medbragte Depescher til ham fra den Russiske General Woronzov. At de handlede omKrigsfangernes Udvexling kan sees deraf, at Baronen bad om Tilladelse til at maatte optage en Fortegnelse paa alle Russiske Krigsfanger, som ogsaa blev ham tilladt. Baron v. Hübsch sender hver Dag flere Gange sin Tolk til Portens Palads saa at det seer ud til som at Sager af stor Vigtighed blive forhandlede. Porten udviser siden den Tid mindre Hadefuldhed mod Russerne; Krigsfangerne blive bedre behandlede og dette saavelsom den Opmærksomhed, som man beviser Baron v. Hubsch ere sikkre Kiendetegn paa at Porten er ikke utilbøielig til at indlade sig i Fredsunderhandlinger, naar der ere Udsigter til at den kan slutte en ærefuld Fred. – Saaledes lyde de Østerrigske Efterretninger og disse Anliggender, fra andre Kanter fortælles: at der ankom to Russiske Officere med Corvetten og at de uden at betiene sig af nogen Frankisk Gesandts Mellemhandling begave sig ligetil Reis-Effendi og havde Conferencer med ham Dog medbragte de en Skrivelse fra Greven af Nesselrode til Baron von Hübsch, hvori denne takkede Baronen for hans Jntervention til de Russiske Fangers Fordeel og anmodede ham om hans Medvirkning til at afslutte en Cartel med Porten. Baronen søgte strax at efterkomme denne Anmodning og udvirkede af Reis-Effendi at de Russiske Officere fik Tilladelse til at tale med Krigsfangerne og at levere dem Breve og Presenter. Saaledes hengik flere Dage, og det hedte nu, at de Russiske Officere havde ogsaa medbragt Fredsforslag, om at Tyrkiske Commissarier skulde afsendes til Akkiermann, da Greve Woronzow vilde ogsaa begive sig dertil. Men man siger at Reis Effendi skal angaaende disse Forslag paa en hadefuld Maade mod Rusland have yttret sig for en Dragoman om disse Forslag og sagt, at Porten maatte først kiende den Basis, hvorpaa der skulde underhandles og at selv en saadan vilde kun give et svagt Haab om Tilnærmelse, da Sultanens Mistanke var steget til en alt for høi Grad. Han meente derfor at Sværdet maatte til Foraaret afgjøre Sagen og man vilde da forhaabentlig i Nødstilfælde ikke komme til at staae allene. Dog haabede man i Pera, at Sagen vilde tage en gunstigere Vending. Den 4de begav en Frankisk Gesandt sig til Reis Effendi; men det gav sig tydeligt tilkiende at Porten havde ikke i mindste Maade forandret sin Stemning. Den 5te Januar forlode Officerene Hovedstaden og seilede tilbage til Sebastopol. Det hedte derpaa i Pera at Officerene vel have faaet Depescher med sig; men at der ikke var afsluttet noget Cartel, og at Divanet fremfor Alting forlangte at vide den Basis hvorpaa der skulde underhandles om Freden. - Reis Effendi har ladet sig nøie oversætte den af Hr. Jaubert overbragte Declaration, flere Divansforsamlinger ere holdte angaaende den; men der er endnu ikke afgivet noget skriftligt Svar derpaa. Man frygter for i Pera at Reis Effendi skal have erfaret de forskiellige Synsmaader om denne Sag imellem den Franske, Engelske og Russiske Ambassadeur ved Conference Protocollens Aabning i London den 16de Novbr. og at Divanet skal lade sig forføre deraf til Jllusioner, som kunde hindre Underhandlingerne Fra og forlede Porten til falske Slutninger.